Power Gel คืออะไร ทำไมจึงเหมาะที่จะเป็นอาหารมื้อแรกของทีมหมูป่า 13 ชีวิต
หากติดตามข่าวภารกิจช่วยเหลือทีมหมูป่าอะคาเดมีแม่สายอย่างต่อเนื่อง จะเห็นว่าอาหารมื้อแรกที่ทีมช่วยเหลือนำติดเข้าไปให้ทั้ง 13 ชีวิตได้รับประทานอาจจะเป็น Power Gel เพื่อเป็นการฟื้นฟูสภาพร่างกายก่อนจะนำตัวพวกเขาออกมาจากถ้ำในขั้นตอนต่อไปแล้ว Power Gel คืออะไร ทำไมจึงเหมาะที่จะเลือกอาหารชนิดนี้เป็นอาหารมื้อแรกของทั้ง 13 ชีวิตPower Gel หรือ Energy Gel เป็นอาหารชนิดหนึ่งที่อยู่ในรูปของเจลคาร์โบไฮเดรต ซึ่งอาจจะแต่งเติมกลิ่นและรสชาติต่างๆ เข้าไปเพื่อให้สะดวกแก่การรับประทาน เป็นแหล่งให้พลังงานสูง ทำให้ร่างกายฟื้นฟูสภาพได้ในระยะเวลาอันรวดเร็ว โดยสำนักข่าวต่างประเทศ เช่น BBC CBC Reuters และ The Independent ต่างระบุว่า Power Gel อาจจะเป็นอาหารชนิดแรกๆ ที่ผู้สูญหายทั้ง 13 คนจะได้รับประทาน ปกติแล้วอาหารพลังงานสูงชนิดนี้มักจะถูกใช้บ่อยในกลุ่มนักกีฬาที่ต้องการพลังงานจำนวนมาก เช่น นักวิ่ง นักปั่นจักรยาน หรือแม้แต่นักไตรกีฬา ซึ่งส่วนใหญ่จะถูกบรรจุในซองพลาสติกขนาดพอดีมือที่สามารถเปิดและบีบกินได้อย่างสะดวกรวดเร็ว Power Gel เริ่มเป็นที่แพร่หลายในวงการกีฬาในช่วงทศวรรษ 1980 โดยเฉพาะในแถบยุโรปและอเมริกา ก่อนจะได้รับความนิยมเป็นวงกว้างในหลายประเทศทั่วโลกบรรดาสารอาหารและแคลอรีต่างๆ ใน Power Gel จะถูกดูดซึมเข้าสู่กระแสเลือดอย่างรวดเร็ว เป็นแหล่งพลังงานสำคัญให้แก่เซลล์ต่างๆ ของร่างกายที่กำลังอยู่ในภาวะอ่อนล้า อีกทั้งยังมีส่วนช่วยเพิ่มระดับน้ำตาลในเลือด ซึ่ง Power Gel มักจะไม่มีส่วนผสมของไขมัน โปรตีน หรือไฟเบอร์ เพื่อให้ระบบย่อยและดูดซึมอาหารทำงานได้ไวที่สุด ก่อนที่ระยะหลังจะมีการเพิ่มกรดอะมิโน ไขมัน วิตามิน โซเดียม และสารอาหารสำคัญต่างๆ ลงไปเพื่อเพิ่มความหลากหลายให้กับชนิดของ Power Gel จึงไม่น่าแปลกใจที่อาหารให้พลังงานสูงและดูดซึมได้ดีอย่าง Power Gel อาจจะถูกเลือกให้เป็นอาหารชนิดแรกๆ ที่โค้ชและน้องๆ นักฟุตบอลทีมหมูป่าอะคาเดมีควรรับประทานหลังร่างกายขาดสารอาหารยาวนานกว่า 10 วัน ก่อนที่เจ้าหน้าที่จะนำเสบียงอาหาร ยารักษาโรค พร้อมอุปกรณ์ดำรงชีพอื่นๆ มาส่งให้บริเวณจุดดังกล่าวเพิ่มเติม เนื่องจากคาดว่าทั้ง 13 คนอาจจะต้องใช้ชีวิตอยู่ภายในถ้ำและเรียนรู้วิธีการดำน้ำอีกสักระยะหนึ่ง หลังร่างกายได้ฟื้นฟูสภาพขึ้นเรียบร้อยแล้วภาพประกอบ: dreaminemอ้างอิง:
Power Gel หรือ Energy Gel เป็นอาหารชนิดหนึ่งที่อยู่ในรูปของเจลคาร์โบไฮเดรต เป็นแหล่งให้พลังงานสูง ทำให้ร่างกายฟื้นฟูสภาพได้ในระยะเวลาอันรวดเร็วปกติแล้วอาหารพลังงานสูงชนิดนี้มักจะถูกใช้บ่อยในกลุ่มนักกีฬาที่ต้องการพลังงานจำนวนมาก เช่น นักวิ่ง นักปั่นจักรยาน หรือแม้แต่นักไตรกีฬาบรรดาสารอาหารและแคลอรีต่างๆ ใน Power Gel จะถูกดูดซึมเข้าสู่กระแสเลือดอย่างรวดเร็ว เป็นแหล่งพลังงานสำคัญให้แก่เซลล์ต่างๆ ของร่างกายที่กำลังอยู่ในภาวะอ่อนล้า